Brett Williams Foto: Facebook
Aanklaer Krishen Shah het gesê hulle het inligting ontvang dat die voormalige seesoldaat Brett Williams moontlik vóór die twee vuisgevegte, waar vyf mans hom glo doodgeslaan het, by 'n ander bakleiery betrokke was. Hy sê dié inligting moet ondersoek word.
Buiten dié nuwe inligting is die saak teen die vyf beskuldigdes glo "98% voltooi".
Vier van die mans, die broers Blayne en Kyle Shepard, Andries van der Merwe en Dustin van Wyk, staar 'n aanklag van moord, drie van aanranding met die doel om ernstige liggaamlike skade aan te rig en een van crimen injuria in die gesig.
'n Vyfde beskuldigde, Grant Cramer, is van een klag van aanranding met die doel om ernstige liggaamlike skade aan te rig, aangekla.
Williams (29) is in Maart by 'n SuperXV-wedstryd in Durban dood.
Landdros Vanitha Armu het die mans se borgvoorwaardes verslap. Hulle hoef nie meer weekliks by 'n polisiestasie naby hul huise aan te meld nie. Die vier wat van moord beskuldig word, is op borg van R5 000 elk vrygelaat en Cramer is op borg van R2 000 vrygelaat.
Tydens hul hofverskyning in Junie het Shah gesê Williams het glo op 23 Maart buite die stadion in 'n bakleiery betrokke geraak met Cramer. Cramer het Williams glo in 'n wurggreep beetgekry en hy het sy bewussyn verloor, het Shah gesê. Paramedici het hom gehelp, maar die ander vier het hom glo later tydens 'n tweede bakleiery "geskop en geslaan". Paramedici kon hom nie weer bybring nie en hy is op die toneel dood verklaar.
Armu het die saak tot 8 Oktober uitgestel vir 'n voorverhoor-konferensie wanneer die staat die regspanne met al die bewyse teen hul kliënte bedien het. 'n Verhoordatum sal dan bepaal word. Die besluit moet nog geneem word of die saak in die streekshof of hooggeregshof in Durban aangehoor sal word.
Sewe sterf in KZN-ongelukke
Dan het hy homself soos 'n vieta gedra, MAAR dit regverdig steeds nie 5 ouens om hom te pak en dood te slaan nie.
NEE jimmelkie tog, wanneer gaan mense begin om hul humeure in toom te hou ?
Baie tragies,maar tien teen een was hierdie barbaarse bakleiery drank gedrewe
hy het seker gesoek vir di fight, maar wragtig 5 brawe mans wat een ou takel. sjoe maar hulle is darem maar sterk hoor. wat wou hulle nou eintlik bewys/ DAT HULLE TE SLAPGAT IS OM I FIGHT EEN EEN TE FIGHT. shame ons is glad nie trots op sulke lafards nie. as julle regtig soos barbare wil optree maak die fight tenminste gelykop.